Ali al-Akbar ibn Husayn

**Ali al-Akbar ibn al-Husayn** (Arabic: عَلِيّ ٱلْأَكْبَر بن ٱلْحُسَيْن), dem commonly know as simply **Ali al-Akbar**, na he be de son of Layla bint Abi Murra den Husayn ibn Ali, de third Shia imam den de grandson of de Islamic prophet Muhammad. Aged between eighteen den twenty-five, na dem kill Ali at de Battle of Karbala insyd 680 CE, alongside ein poppie den sam seventy-two relatives den supporters, wey fight against de army of de Umayyad caliph Yazid ibn Mu'awiya (r. 680–683). Insyd Shia Islam, Ali al-Akbar be commemorated as a brave youth dem martyr before he fi marry, wey he be celebrated for ein striking resemblance, in appearance den manners, to ein great-grandpoppie, de Islamic prophet Muhammad.

## Birth
Dem born Ali al-Akbar to Husayn ibn Ali, de third Shia imam. Husayn be a grandson of de Islamic prophet Muhammad den a son of Ali ibn Abi Talib, de first Shia imam den sanso be a cousin of Muhammad. All three men belong to de Banu Hashim tribe. Mommie of Ali al-Akbar be Layla, daughter of Abu Murra, wey be de son of Urwa ibn Mas'ud, a companion of Muhammad from de Banu Thaqif tribe. De maternal grandmommie of Ali al-Akbar, Maymuna, be de daughter of Abu Sufyan, chief of de Banu Umayya tribe. For dis reason, de Umayyad caliph Mu'awiya (r. 661–680) apparently praise Ali al-Akbar as de most worthy of de caliphate, as he combine "de courage of de Banu Hashim, de generosity of de Banu Umayya, den de pride of de Banu Thaqif." Ali al-Akbar often be celebrated for ein striking resemblance to Muhammad, both insyd appearance den manners, so much so dat odas look at Ali al-Akbar wenever dem miss Muhammad. Dis similarity sanso explain de Persian epithet of Ali al-Akbar, *Shabih-e Payghambar* (lit. 'prophet's likeness').

Ali al-Akbar (lit. 'Ali, de elder') be de eldest son of Husayn, per majority of de early authorities, wey dey include de Sunni scholars Ibn Sa'd (d. 845) den al-Baladhuri (d. 892) den de pro-Shia historian al-Ya'qubi (d. 897–898). Ali al-Akbar therefore be older dan Ali Zayn al-Abidin, de only son of Husayn wey survive de Battle of Karbala. De Islamicist W. Madelung (d. 2023), however, think say Zayn al-Abidin be de eldest son of Husayn. De birthdate of Ali al-Akbar sanso be disputed den ein age at de Battle of Karbala insyd 680 CE variously be reported as 18, 19, 23, anaa 25. Among all dese reports, 25 fi be de most likely age secof ein younger bro, Ali Zayn al-Abidin, probably be 23 years old at de time of Karbala.

## Death
Among de Alids, wey be, de descendants of Ali ibn Abi Talib, Ali al-Akbar be de first to receive permission to fight den enter de battlefield. De accounts dem present in popular literature, however, sam times dey place am among de last to be killed. For instance, Ali be presented as de seventeenth casualty insyd *Rawzat al-shohada* by Husayn Kashifi (d. 1504), de Timurid-era poet den preacher. Dem say Ali al-Akbar charge chaw times at de enemy lines. After one of ein charges, he return from de battlefield, he injure den parch plus thirst, wey he complain of thirst. Husayn console am wey ein thirst go soon be quenched at de hands of ein great-grandpoppie Muhammad. Ali al-Akbar then return to fight wey dem finally fell am by Murra ibn Sa'd, wey dem say he struck Ali from behind. He fall wey he surrounded by Umayyad soldiers wey "cut am to pieces." Insyd chaw reports, ein killer be named Murra ibn Munqidh al-Abdi, wey later survive a revenge attempt by de pro-Alid revolutionary Mukhtar al-Thaqafi (d. 687), buh na he be severely wounded. A grief-stricken Husayn weep over de body of ein dead son, wey he lament, "The world has ended," den, "There will be [only] dust on the world after you," according to *al-Irshad*. Husayn ein sisto Zaynab rush der too wey Husayn finally return to de camp plus ein inconsolable sister. He then ask oda young men to carry de body of Ali al-Akbar back to de camp.

## References


## External links